
	יורם די נור
	–

	נימר נעים
	–

<מנהל/ת הוועדה:>
טמיר כהן
<רישום פרלמנטרי:>
רויטל יפרח
<פיתוח ההתיישבות של המגזר הבדואי בצפון הארץ>
<היו"ר זבולון כלפה:>
אנחנו פותחים את הדיון, דיון מספר שלוש, של ועדת המשנה לענייני פריפריה, תוך התמקדות בסוגיה של ערב אל-נעים. אני כבר רואה שראש המועצה נמצא אתנו וגם נימר מערב אל-נעים. שלום. ממשרדי הממשלה אני רואה את נציגי משרד ראש הממשלה, שלום. משרד השיכון, בני תמים. אתה עובד עם סימונה - -

<סימונה טסט:>
אני פה.

<היו"ר זבולון כלפה:>
- - שלום. יש פה עוד משרדי ממשלה? משרד הספורט, הבריאות, הפנים. 

אנחנו, בדיונים הקודמים שלנו עסקנו ביחס לישוב הזה של ערב אל-נעים שנמצא באזור כרמיאל, כדי לראות איך אפשר לתעל את כל הכוחות כולם כדי להביא את הישוב למציאות של פתרון מתוך המצב שבו הוא נמצא כעת. אני אשמח אם ראש המועצה ייתן פה איזו שהיא סקירה קצרה על המצב היום מאז שני הדיונים הראשונים ועל הסיור שהיה באזור, ולאחר מכן נעבור לשמוע את ההתייחסות של משרד ראש הממשלה. אתה תציג את הדברים? תחליטו ביניכם. 

רון, ראש המועצה, בבקשה. 

<רון שני:>
צהרים טובים ותודה ליושב ראש על הדיון ועל הדחיפה ועל האכפתיות. זה לא מובן מאליו שישוב בדואי - -

<היו"ר זבולון כלפה:>
שלום לראש המועצה האזורית של אל-בטוף.
<רון שני:>
- - זה לא מובן מאליו שהכנסת טורחת ומקדישה את הזמן הזה לישוב במדינה, ואנחנו מאד מאד מעריכים את זה. מה שקרה מהפעם האחרונה: קודם כל, מבחינת המצב בשטח, בעקבות התהליך שאנחנו רואים כאן אושרו כל התכניות. יש כיום 30 בתים שנמצאים כבר בשלב מאד מתקדם של בניה. אנחנו מעריכים שתוך כמה חודשים חלק גדול מהם יסתיימו ויקבלו את אישורי האכלוס - -
<היו"ר זבולון כלפה:>
התשתיות במקום?
<רון שני:>
זהו, התשתיות לא במקום עדין אבל לאחר שיש תכנון מפורט, אפשרנו לכל מי שיכול להיכנס ולהתחיל את הבניה, כאשר מבצעים במקביל או שתכף נתחיל את התשתיות כי המצב שם, כמו שהראיתי בתמונות בפעמים הקודמות, זה מצב שזה לא חיים שמותר לחיות במדינת ישראל. במדינת ישראל צריך לחיות כמו שכל תושב צריך לחיות במאה ה-21. אז אפשרנו לתושבים, הם קיבלו היתרי בניה, הם בונים שם בהיתר ויש שם היקף בניה מאד יפה. אני בהחלט חושב שזה - -
<היו"ר זבולון כלפה:>
כתוצאה מהבניה יש גם פינוי של מבנים?

<רון שני:>
כן, כן. אחרי שיסיימו יפנו מבנים. יש גם מצב מאד ייחודי שקורה בכפר - הרבה בתים היינו צריכים להזיז כדי לאפשר להעביר תשתיות של כבישים ומדרכות. התושבים עשו את זה בעזרה של משרד השיכון, משרד ראש הממשלה יחד אתנו, המועצה והכפר. אני חושב שזה תקדים במדינה, שתושב בא מרצונו וחלק על חשבונו ומזיז את הצריף שהוא גר בו כמה עשרות שנים כדי לקבל את האפשרות לבנין הכפר. זה ראוי לציון וגם הרבה הערכה לתושבים. אז זה מבחינת מה שקורה בשטח.

אחרי הדיון הקודם עבדנו עם משרד השיכון, היתה גם פגישה בין משרד ראש הממשלה בראשותו של האשם עם משרד האוצר וסימונה - -
<היו"ר זבולון כלפה:>
יש פה נציג מהאוצר, דרך אגב? אני יודע שצחי לא יכול לבוא, זה אני יודע אבל הוא לא כל כך מטפל בתיק כרגע.

<סימונה טסט:>
הוא טיפל אבל הנציג השני, הרפרנט - -

<היו"ר זבולון כלפה:>
אוי ואבוי אם לא היה מטפל. להפר מילה זה דבר כבד פה.

<סימונה טסט:>
כיוון שהסוגיה עם משרד האוצר נפתרה - -

<היו"ר זבולון כלפה:>
הבנתי. אז את תייצגי אותם לצורך הענין פה.

<סימונה טסט:>
אני והאשם מוכנים לייצג אותם.

<היו"ר זבולון כלפה:>
טוב.

<רון שני:>
- - אז היה דיון במשרד ראש הממשלה בנושא הזה. שם סוכמו כמה מטלות שחלקן היו עלינו, ללכת ולבחון יחד עם משרד השיכון עוד פעם את רמת הפיתוח, ולצמצם כמה שיותר את ההשקעה הנדרשת. זה מצד אחד. מצד שני, התבקשנו גם לעבוד עם התושבים ולהגיד מה אנחנו יכולים להגיד, כמה שהתושב השתתף בזה. עשינו את זה. הטבלאות הועברו למשרדים. כאן אני אעביר למשרדים את - -

<היו"ר זבולון כלפה:>
מי תיכלל את העבודה במשרד? אתה תכללת את העבודה במשרד ראש הממשלה?
<רון שני:>
- - ואני מעריך שאנחנו מתקרבים לקראת סיכום.

<היו"ר זבולון כלפה:>
אז אפשר לשמוע מצדך את ההתרחשויות?

<האשם חוסין:>
כן. קיימנו מספר דיונים בתקופה האחרונה גם בנושא הזה. הגענו להסכמות עם משרד האוצר ומשרד השיכון על פי הדרישות של המועצה. אתמול - -
<היו"ר זבולון כלפה:>
כשאתה אומר "הסכמות", תפרט מה זה אומר.

<האשם חוסין:>
זה כולל את המקורות התקציביים, מאיפה יבוא הכסף כדי לכסות את עלויות הפיתוח.
<היו"ר זבולון כלפה:>
ויש לנו עוד תחנות בדרך שצריכים לעבור?

<האשם חוסין:>
קיבלנו את הצעת המחליטים ממשרד השיכון ואנחנו בוחנים אותה מול הלשכה המשפטית.

<היו"ר זבולון כלפה:>
זאת אומרת שצריכים להעביר הצעת מחליטים בממשלה.

<האשם חוסין:>
כן. אנחנו לקראת הנחת הצעת המחליטים בפני הממשלה להצבעה.

<היו"ר זבולון כלפה:>
להערכתך – זה ענין של?

<האשם חוסין:>
שבועיים.

<היו"ר זבולון כלפה:>
שבועיים, אז אנחנו - - 

<גבי קדוש:>
נטפל בזה. יש להם סיכום ומשרד השיכון - - -

<היו"ר זבולון כלפה:>
זה בתחום של האחריות שלכם. את באגף פרוגרמות?

<סימונה טסט:>
תקצוב ובקרה. זה שני נושאים באחריותנו, הנושא של פיתוח התשתיות והקמת מבני ציבור, כפי שהרשות הציגה בפנינו. מבנים קהילתיים, לא דתיים. מבחינתנו – אני רוצה להבהיר פה לחברים את הסוגיה  הבעייתית שהיינו צריכים למצוא לה את המקורות התקציביים. רוב הישוב בעצם נמצא על קרקע פרטית. אנחנו צריכים, והבנו גם בדיון עם הרשות המקומית, שיש קושי בגביית אגרות והיטלים ולכן, היינו צריכים למצוא את התעריף הנמוך שהתושב יצטרך/יוכל לשלם על מגרש, ואת היתרה למצוא מקורות תקציביים כי העלות למגרש היא הרבה יותר - -
<היו"ר זבולון כלפה:>
ומצאתם לזה פתרון.
<סימונה טסט:>
- - אז זהו, בעצם סגרנו את הסוגיה. תוטל על התושב השתתפות עצמית - -

<היו"ר זבולון כלפה:>
אנחנו חסידים של השיטה הזאת.

<סימונה טסט:>
- - באמת בעלויות מאד נמוכות. אנחנו נפתח את כל 140 המגרשים שם.
<היו"ר זבולון כלפה:>
את רוצה להוסיף עוד דברים, גברת סימונה?

<סימונה טסט:>
אני עדין לא יודעת אם נוכל להפעיל את זה בשנת התקציב הנוכחית או בשנת התקציב הבאה. את זה אני עוד לא יודעת אבל מבחינת המסגרת, כל מה שנוכל להפעיל השנה, יופעל השנה.
<היו"ר זבולון כלפה:>
תודה רבה. תודה גם על היצירתיות, מציאת הפתרונות והעבודות המשותפות של כלל הגורמים כדי באמת להביא את העסק הזה לכלל סיום.

אדוני ראש המועצה, ביחס למשרדים האחרים מבחינת שיתופי פעולה, איפה זה עומד?
<רון שני:>
אמרתי בדיונים הקודמים שמשרד התחבורה ומשרד החקלאות כבר נתנו את החלק שלהם, ואת העבודות האלה כבר ממש מבצעים בשטח. - - 

<היו"ר זבולון כלפה:>
יש פה נציג של משרד התחבורה? תכף נשמע אותו.

<רון שני:>
- - את השלב הראשון, הכסף אצלנו, אנחנו מבצעים יחד עם משרד החקלאות. אני גם צריך להגיד להם תודה כי הם גילו לא מעט גמישות בעבודה ובמה שאנחנו יכולים לעשות, אז היתה הרבה גמישות מצד משרדי הממשלה. אני חושב שצריך להגיד תודה בהזדמנות הזאת. 
כמובן שיש לנו עוד דברים קדימה אבל זה כבר יהיה במנה השנייה, אחרי שנראה את התושבים מפותחים, שיש דרך גישה לישוב ודברים כאלה אבל זה יותר ארוך זמן. לי נורא חשוב לראות את התושבים גרים בבתי אבן, חיים חיים מודרניים ואחר כך, נפתור עוד הרבה בעיות.

לגבי המשרדים האחרים – יש לנו תכניות. אני קורא לזה תמיד מ"סדר שני". תמיד יש מה לעשות, תמיד יש עוד דברים לעשות אבל הסדר הראשון זה קודם כל, שאנשים יגורו בבתים, בבתי אבן, בבנייה מפותחת עם קצת מבני ציבור ואפשר יהיה לשרת אותם. אחר כך, נוכל להמשיך למגרשי ספורט ושצ"פים ועוד לעשות. אז הדרך עוד ארוכה אבל אני חושב שאנחנו בדרך הנכונה.

<היו"ר זבולון כלפה:>
תודה. יש פה נציג של משרד הבריאות?

<ג'ורג' סעיד:>
כן.

<היו"ר זבולון כלפה:>
אז דיברנו לגבי הסוגיה של המרפאה בישוב.

<ג'ורג' סעיד:>
אני ממונה מנהל מינהל מחוז הצפון במשרד הבריאות. 

ברשותך, שתי דקות אם אפשר: בישוב נמצא קרוואן שהוא במקום מרפאה או במקום תחנה לבריאות המשפחה, שהבאנו אותו כתרומה מהצבא בשנת 2001,2002. הוא היה ישוב לא מוכר, רצינו לעזור לאוכלוסייה והבאנו את הקרוואן בתיאום - -
<היו"ר זבולון כלפה:>
תיארת את זה בפעם הקודמת בישיבה הקודמת.

<ג'ורג' סעיד:>
- - בסדר. מי שאחראי על המבנה או מי שאחראי על בניית תחנה זה לא משרד הבריאות, זה לא מחוז הצפון. יש לי את הפתרון. הרשות המקומית צריכה להשכיר עכשיו מבנה זמני לשנה, שנתיים ואחר כך, להכין תכנית לבניית תחנה חדשה, ולבקש מהגורמים הרלוונטיים לקבל את המשאבים. מהניסיון שלי, יש לך את פיתוח הגליל והנגב, יש לך את משרד ראש הממשלה ויש לך את "מפעל הפיס".
<קריאה:>
אין מבנים.

<ג'ורג' סעיד:>
אז אין מבנים. - - או שמפרקים את זה וקונים קרוואן חדש ומעמידים קרוואן לתקופה של שלוש, ארבע שנים עד שיבנו - -

<היו"ר זבולון כלפה:>
באחריות של איזה משרד זה?

<ג'ורג' סעיד:>
- - עבודת משרד הבריאות זה לתת ריהוט, לתת תקנים - -

<היו"ר זבולון כלפה:>
באחריות מי המבנה?
<קריאות:>
באחריות הרשות המקומית.
<רון שני:>
לא, לא. זה איגום.

<האשם חוסין:>
אדוני, אפשר לענות? זה פתיר כי הכנסנו בתוך הצעת המחליטים הקמת מבנה תכליתי לרווחה ובריאות, וזה יפתור את כל הבעיות. 
<היו"ר זבולון כלפה:>
יחד עם השיכון?

<האשם חוסין:>
יחד עם השיכון, משרד הבריאות ומשרד הפנים.

<סימונה טסט:>
אנחנו נקים מבנה, עשינו את זה בישובים בדואים נוספים בצפון. כשהישובים קטנים אין צורך להקים מספר מבנים. אנחנו מקימים מבנה אחד גדול שיהיו בו חדרים - -
<היו"ר זבולון כלפה:>
פונקציות שונות.

<סימונה טסט:>
בדיוק. - - אבל זה ייקח זמן, זה לא מהיום למחר.

<היו"ר זבולון כלפה:>
אבל בינתיים יש פתרון. אני מבין שהקרוואן הזה שם מספק את הפתרון.
<ג'ורג' סעיד:>
מה הבעיה עם הקרוואן? הקרוואן נמצא על חלקה פרטית ובעל האדמה רוצה לבנות ולהזיז את הקרוואן.

<היו"ר זבולון כלפה:>
הרשות יכולה להיכנס לעובי הקורה ולמצוא פתרון?
<נימר נעים:>
אני יושב ראש הוועד המקומי בערב אל-נעים. סוגיית הבריאות זה שתי סוגיות, כמו שנגע פה ג'ורג': לטיפת חלב קבועה בעתיד, היא נלקחה בחשבון במחלקת אגף ההנדסה ומשרד השיכון. נלקח לה אומדן והיא תשולב בבניין הרב-תכליתי שאמור לקום בעתיד בערב אל-נעים.

הבעיה השנייה – אני לא חושב שהיא צריכה להידון בוועדת הכספים, הקרוואן הנוכחי כרגע, שמשרד הבריאות הביא אותו לפני כמה שנים, הוא נפל על חלקה פרטית שאנחנו מונעים ממישהו שחיכה 60 שנה להוציא היתר בנייה. הוועדה לתכנון ובנייה לא תאפשר היתר בנייה על מבנה קיים. לי אין את היכולת להביא בניין חדש במקומו. אנחנו הצענו מה שיכולנו למשרד הבריאות. אנחנו נותנים את המקום, הוא מוכשר. צריך לדאוג למים ולחשמל, וזה מה שאנחנו יכולים לתת או להעתיק את הבנייה למקום אחר או להשכיר בניין. - -

<היו"ר זבולון כלפה:>
נימר, אני מציע כזה דבר: - - 
<נימר נעים:>
- - אני רק מבהיר את הנקודה הזאת. זה שני דברים שונים ממה שהצגת בהתחלה לטיפת חלב קבועה.
<קריאה:>
יש קופות חולים - - -

<נימר נעים:>
עם קופת חולים אין לנו בעיה. בצורה הזאת בהחלט מסתדרים כי מאז שהופרטו קופות החולים, יש מרפאה של קופת חולים.

<חמד עמאר:>
יש אפשרות להשכיר בנין שם?

<חמד עמאר:>
יש אפשרות. 
<חמד עמאר:>
אז למה המועצה לא משכירה בניין?

<נימר נעים:>
אני לא יודע בסמכות מי זה נופל - - -

<קריאות:>
- - -

<נימר נעים:>
בדקנו את האופציה הזאת... להשכיר ממישהו שבנה בית והוא בשלב סיום, לקחת שני חדרים ממנו ואפשר להשכיר אבל אין מי שיממן את זה. אני, כוועד מקומי, אין לי תקציב ואני לא יכול לממן את זה.
<היו"ר זבולון כלפה:>
אם אפשר לבקש שאיזה שהוא צוות מצומצם יותר של המועצה יחד עם היישוב, שייקחו אחריות על המהלך הזה כדי להביא אותו לכלל סיום. חבר הכנסת שטרן, רצית להוסיף?

<אלעזר שטרן:>
אני מתנצל שאני צריך לעזוב - -

<היו"ר זבולון כלפה:>
אנחנו מודים לך שאתה אתנו פה היום.

<אלעזר שטרן:>
לא, אני לא בפעם הראשונה בדיונים. אני רוצה להגיד לחבר שלי, זבולון, אנחנו זוכרים מאיפה הוא בא ואיפה הוא גר. אני חושב שהדיון הזה כאן והסגירה, כמו שאני מסתכל על זה לא פעם ראשונה - -

<היו"ר זבולון כלפה:>
אתה יודע? אצלנו לימדו אותי בבית שכסף סופרים במדרגות כשיוצאים מהבנקאי. יש הצעת מחליטים, בא נראה מה כתוב בה. תאמין לי, יש לי קצת שיער לבן.

<אלעזר שטרן:>
לא משנה, זבולון. אני באמת חושב שלקיחת ערב אל-נעים ככפר בשביל לסדר אותו ככה, ובאמת בשיתוף פעולה עם המועצה ומשרדי הממשלה – מה שנקרא: לתפארת מדינת ישראל.
<היו"ר זבולון כלפה:>
תודה רבה.

<קריאה:>
בענין הקרוואן, אני אבדוק עם החטיבה להתיישבות אם אפשר. אם יש להם איזה שהוא מענה בצפון, שיוכלו לעזור.

<היו"ר זבולון כלפה:>
יפה. מישהו ממשרדים האחרים? משרד החינוך, משרד הפנים?
<גאזי נוג'ידאת:>
אני ממשרד הספורט. אני רוצה להתייחס לסוגיה. אני לא הייתי מחכה לסבב השני כדי לבנות תשתיות לספורט.

<היו"ר זבולון כלפה:>
בהצעת המחליטים, האשם, אתם הכנסתם - -
<האשם חוסין:>
אם הם מוכנים להביא כסף - -
<היו"ר זבולון כלפה:>
הם מוכנים להביא כסף, אני רואה שיש נכונות מצדו.

<גאזי נוג'ידאת:>
- - הנכונות שלנו מתבטאת בגישה ישירה מול הרשויות המקומיות, ועוד שבועיים יוצא "קול קורא" - -
<היו"ר זבולון כלפה:>
ואתה יכול לתת להם איזו עדיפות שם?
<גאזי נוג'ידאת:>
לא. התעדוף צריך להגיע מהרשות המקומית. אנחנו לא מכתיבים לרשות המקומית מה - - 
<היו"ר זבולון כלפה:>
כל רשות מקבלת במסגרת ה"קול קורא"?
<גאזי נוג'ידאת:>
אפשר להגיד שכמעט 99 אחוז מקבלים.

<היו"ר זבולון כלפה:>
אז אדוני, ראש המועצה, אפשר את החלק הזה - -
<רון שני:>
גאזי ואני יודעים לעבוד. אנחנו עושים הרבה יחד עם משרד הספורט ויחד עם הטוטו והשותפים. אנחנו עושים את העבודה טוב. טוב שאתה אומר את זה. זה עוד שבועיים, גאזי?

<גאזי נוג'ידאת:>
עוד שבועיים יוצא ה"קול קור" ולכן, לא הייתי מחכה והייתי לוקח את זה בחשבון.
<היו"ר זבולון כלפה:>
תודה רבה. יש פה עוד משרדי ממשלה שרוצים להתייחס, להעיר הערות? מהתחבורה?

<ראק סאלם:>
את התקציב לכביש גישה - -

<היו"ר זבולון כלפה:>
כן, גם ראיתי את העבודות שם בתחילת ביצוע. אתה יכול לדבר על המיקרופון? 

<ראק סאלם:>
אני ראש אגף תשתיות במשרד התחבורה. העברנו התחייבות בחלקנו, כ-70 אחוז מהעלות של הכביש. הפרויקט עכשיו באחריות המועצה, וזהו.

<היו"ר זבולון כלפה:>
טוב.

<שמעון אלירז:>
אני מאגף תקציבים במשרד הבריאות.
<היו"ר זבולון כלפה:>
אתה עובד עם יאיר אסרף.

<שמעון אלירז:>
כן, אני עובד של יאיר אסרף. אני רק רוצה להגיד שבדרך כלל "מפעל הפיס" מקום את טיפות חלב. יש לנו תכניות ייחודית, בטח משרד ראש הממשלה מכיר אותה ביישובי אבו-באסמה בדרום, כשבא משרד הבריאות וקיבלנו כסף בהצעת מחליטים לפני כמה שנים ומשרד הבריאות אמור להקים שם טיפות חלב. זה קצת מתעכב מכל מיני סיבות אבל אפשר פה ללכת בשתי הדרכים. בכל מקרה, משרד הבריאות בדרך כלל לא מקים טיפות חלב אלא אם כן עושים הצעת מחליטים שמשרד הבריאות מקבל את הכסף ואז הוא מקים.
<היו"ר זבולון כלפה:>
עם תקציב ייעודי אתה מדבר.

<שמעון אלירז:>
עם תקציב ייעודי.

<קריאה:>
סליחה, בעבר הוקמו טיפת חלב, משרד הבריאות תקצב בעבר. מניסיון אני אומר לך.

<ג'ורג' סעיד:>
לא, אני אתקן אותך ברשותך, אני אסביר את זה יותר טוב, זה לא משרד הבריאות. משרד הבריאות היה כמו צינור קשר להעביר את הכסף. בזמנו היה סגן השר מסאלחה, הביא את התקציב של 50 מיליון שקל וחילק לרשויות המקומיות דרך משרד הבריאות אבל אין סעיף תקציבי מיוחד לבניית טיפת חלב אצל יאיר אסרף. אין דבר כזה. תתקן אותי שמעון.

<שמעון אלירז:>
אין דבר כזה. אני אחראי על התקציבים האלה במשרד.

<היו"ר זבולון כלפה:>
טוב. יש עוד נציגים ממשרדי ממשלה?

<מונל אברהם:>
כן. אני מנהל אגף הפיתוח במשרד הרווחה. אנחנו הקצנו תקציב להשתתף במבנה רב-תכליתי עבור לשכת רווחה. ברגע שהמבנה הזה ייבנה יחד עם משרד השיכון ומשרדים אחרים, כמו שבנינו בישובים הבדואים האחרים, אנחנו נשתתף בחלקנו.

<היו"ר זבולון כלפה:>
זה כבר מופיע בטיוטות של הצעת מחליטים, האשם? כן, מופיע. יפה מאד.

<פארג' פרג':>
אני מאגף מינהל הפיתוח במשרד החינוך. אני מתייחס לצורך לבניית שלוש כיתות גנים בישוב ערב אל-נעים. אנחנו מחכים רק להסדר הקרקע. ברגע שהרשות שולחת לנו את סימון הקרקע ואת כל המסמכים הרלוונטיים אז נפעל לתקצב את הגנים ונתחיל בתהליך הבנייה שלהם.
<היו"ר זבולון כלפה:>
מבחינת הזיכוי והמיפוי אתם הגדרתם אותם כזכאים?

<פארג פרג':>
אישרנו את זה, זה רק ענין של - - 

<היו"ר זבולון כלפה:>
ויש הגדרה של שטח ייעודי לדבר הזה מבחינת התב"ע, אדוני ראש המועצה? התב"ע עצמה מן הסתם כוללת כבר איזה שהוא שטח שמיועד לעניין.
<רון שני:>
התב"ע בוודאי שכוללת.

<היו"ר זבולון כלפה:>
והשטח, מן הסתם, כבר צבוע בצבע חום כיאות בהתאם לענין?
<רון שני:>
כחוק.

<היו"ר זבולון כלפה:>
והבעלות בשטח?

<רון שני:>
נעשתה שם תכנית איחוד וחלוקה ואין שום בעיה של בעלות. זה ישוב אחרי תכנית איחוד וחלוקה.
<היו"ר זבולון כלפה:>
זאת אומרת, יש בעיה שאותו שטח שמיועד לגנים יועבר לטובת הרשות האזורית?

<רון שני:>
השטח החום, מיד אחרי התכנית הוא בבעלות מדינה.

<היו"ר זבולון כלפה:>
בבעלות המועצה האזורית.

<רון שני:>
זה אותו דבר, זה ציבורי.

<היו"ר זבולון כלפה:>
רגע, והמסמכים האלה מהמינהל, יש בעיה להעביר אותם למשרד החינוך?
<רון שני:>
לא צריך כלום, זה עבודה שוטפת שלנו איתם. אנחנו לא רצים עם זה היום כי אנחנו צריכים קודם כל לפתח את הכבישים לשם אחרת אי אפשר להגיע.
<היו"ר זבולון כלפה:>
בצפי של התקדמות הפיתוח של הכבישים?
<רון שני:>
זה מופיע. זה מופיע בתכנית שלנו.
<קריאה:>
יש שטח לשלושה גנים?

<רון שני:>
כן, זה מתוכנן רק צריך להגיע לשם. אתה לא תפרוץ במיוחד, לא תביא כלים מיוחדים לפרוץ במיוחד כדי - -
<היו"ר זבולון כלפה:>
יפה. מה ההערכה שלך מבחינת לוחות זמנים לגנים? כי כרגע גני הילדים שם בכניסה בתור מתחם אחד עם חיבור חשמל - -
<רון שני:>
פתרונות יש היום. לילדים יש איפה להיות. אנחנו נדאג שתמיד לילדים יש איפה להיות.

<נימר נעים:>
לגבי המקום המיועד, לא רחוק מהמקום כרגע, וזה הענין - - - ובתוך פחות מחודש הקרקע תירשם רשמית על שם המועצה.
<היו"ר זבולון כלפה:>
אוקי. יש פה עוד מישהו ממשרדי הממשלה?

<ליאור אפט:>
אני מרשות המים, מנהל פיתוח תשתיות ביוב. התחום שלנו בביצוע, הוא תוקצב והוא בשלב אחד - -
<היו"ר זבולון כלפה:>
אתה מדבר על הצד של המת"ש?

<ליאור אפט:>
לא, של תשתיות פנים וחיבור למערכת האזורית.

<היו"ר זבולון כלפה:>
אתה ביחידה של משה גרזי, מה שנקרא?

<ליאור אפט:>
כן. זה בביצוע, כששלב אחד כבר הסתיים ושלב שני התחיל. זה כבר תוקצב.

<היו"ר זבולון כלפה:>
והפתרון קצה שקיים שם באזור? יש שם מתקן לא רחוק, למיטב זכרוני, ואתם מתחברים אליו בעצם? הסדרת התשלומים וכל הסיפור, הכל מאחוריך.
<ליאור אפט:>
כן.

<היו"ר זבולון כלפה:>
יש עוד מישהו ממשרדי הממשלה לפני שאני נותן לראש המועצה האזורית גם לומר? משרד ראש הממשלה זה יחס אחר... בבקשה.
<יאסר עומר:>
אני ראש המועצה האזורית אל-בטוף. אני הגעתי היום ממש כדי לתמוך בישיבה הזאת, לתמוך בראש המועצה כי אנחנו גם בהנהלה של מועצות אזוריות, ובאמת על ההתקדמות של הענין בערב אל-נעים, ואני רוצה גם ממש תמיכה בתושבים ובכל האחראים שנמצאים כאן. אני רוצה לברך כמובן את כל המשרדים. שמעתי רק דברים טובים פה. שמעתי דברים שיש כוונות לקדם ותכלס להתחיל בעבודה. אני רק לא שמעתי, מאחר והייתי מפקח על בתי הספר גם באזור ההוא בזמנו, חשוב לי לדעת מה התכניות לגבי החינוך בבתי הספר. אני מדבר על בית ספר ולא על גנים. האם יש תכניות עתידיות להתחיל מעכשיו.

<היו"ר זבולון כלפה:>
אז זה, מן הסתם, המועצה.

<רון שני:>
יאסר, לישוב אין הצדקה לבית ספר משלו.
<יאסר עומר:>
יש שלושה גנים, לא? יהיו עוד שלוש כיתות א', שלוש כיתות ב', שלוש כיתות ג'. 

<היו"ר זבולון כלפה:>
לא, שלושה גנים. הכוונה מגיל שלוש עד גיל שש. שלוש שכבות. אחד מהם גם היה גן טיפולי.

<רון שני:>
יש פתרון לבתי ספר אצלנו, אתה מכיר אותו מצוין.
<יאסר עומר:>
אבל יש הסעות. תודה רבה.

<היו"ר זבולון כלפה:>
בבקשה.

<מוחמד כעביה:>
אני אחראי על המגזר הבדואי במשרד ראש הממשלה. אני קודם כל רוצה לברך אותך, אדוני. אתה סיירת אצלנו במגזר, היית אצלי ב"יד לבנים", ביקרת וראית מקרוב ובגלל זה אני מודה לך שאתה ראית את האוכלוסייה שבאמת צריכה עזרה ואני מודה לך, שאתה נרתם לעזור לאוכלוסייה הזאת שתורמת הרבה למען ביטחון המדינה. אני מברך אותך, אדוני, ואני חושב שמדיניות הממשלה היום היא בראיה נכונה לעזור לאוכלוסייה, לקדם את האוכלוסייה הבדואית ואני אומר את זה באחריות. הנה, היה ראש הממשלה, האשם מטפל באוכלוסייה באגף תיאום. הנטייה היא כן לעזור לאוכלוסייה. אני אומר את זה באחריות ואני מודה לך שאתה לוקח את היוזמה ערב אל-נעים כי זה התעכב הרבה שנים כי ההחלטה היתה מ-96. אני זוכר שראש הממשלה, בתקופה של ביבי נתניהו, הביא החלטת ממשלה להכיר בערב אל-נעים. זה התעכב אבל אני מודה לך מאד, אדוני, שאתה מוביל מהלך לטובת האוכלוסייה הבדואית.
<היו"ר זבולון כלפה:>
תודה רבה. גבי, אתה רוצה להוסיף כמה מלים?
<גבי קדוש:>
תשמע, אנחנו מובילים את זה יחד אתך. אתה עושה את זה בצורה מאד עקבית ונכונה. שיתופי הפעולה כאן הוצגו בין המשרדים. אני חוזר ואומר - ראש המועצה, שדוחף את זה באופן אישי עוד מתחילת התהליך כולל כל נושא הקרקעות. הם הסדירו את כל מה שצריך על מנת שזה יקרה, הוא מוביל את זה טוב ואנחנו עומדים לרשותו.
<היו"ר זבולון כלפה:>
טוב. אז אני מודה לכולם על שיתוף הפעולה במהלך כל שלושת הישיבות שהתקיימו סביב הענין הזה של הישוב ערב אל-נעים. מבחינתי, זה היה סוג של מודל. אני חושב ובטוח שכמו שנעשה פה, אני לא רוצה כרגע לצאת בהכרזות אבל אני, בעזרת השם, בימים הקרובים אשב יחד עם טמיר, מנהל הוועדה, כדי לגבש ביחס למקומות נוספים ואחרים את אותה שיטת עבודה ופעולה כדי ליצור פה איזה שהוא פתרון כולל של מערכת. נכון, לקח הרבה זמן, הישיבה הראשונה התקיימה בחודש פברואר כמדומני, ואנחנו עכשיו נמצאים בסוף אוקטובר כבר. לקח לנו שמונה חודשים, ובמושגים שלי זה הרבה מאד זמן אבל מצד שני, אני מברך על זה שבסופו של דבר הגענו לסיום, מצאנו פתרונות, עבודה משותפת של כלל המשרדים ותכלול של צוות המשרד של ראש הממשלה יחד עם המשרדים השונים כדי לתת פה פתרון כולל לכלל הבעיות. 
אני שמח שלי היה החלק והזכות להאיר את הנקודה הזאת ולהביא את הישוב הזה למקום אחר, מקום שמגיע לו. אני חושב שזה מקום שחשוב שהוא יהיה בו. מסתבר שבשיתוף פעולה אפשר להשיג הרבה ולהגיע למקומות רחוקים יותר. אני גם שמח שהדיון נעשה תכליתי ויעיל. אתם משוחררים לצאת לעבוד.  תודה רבה לכולכם. אני כבר מודיע לכם שאני עוקב אחרי הצעת מחליטים ובא נאמר שתוך שבועיים-שלושה נראה שהעסק הזה עולה קדימה, ואני מקווה שאנחנו מברכים על המוגמר. תודה רבה לכולכם על שיתוף הפעולה.
<הישיבה ננעלה בשעה 14:48.>
